Aalborg Stiftstidende, 1843-07-22
Aalborg, den 22de Juli. Dampskibene Jris's" og "Caroline Amalias Concurrencefarter have i den senere Tid været en hyppig Gjenstand for Bedømmelse og Controvers i Bladene og synes ved den sidst af "Jris" foretagne Nedsættelse i Passageerprisen, endnu at ville beskjæftige Publicum og dets Organer. Fædrelandet expectorerer sig atter vidtløftigere i denne Anledning i en Artikel i dets Nr. 1297, hvori det decreterer en dobbelt Dadeel imod Bestyrelsen af "Jris" først fordi denne havde fra Saisonens Begyndelse foreslaaet for Generalforsamlingen en Kielerroute, som den efter de ifjor foretagne Forsøg allerede maatte indsee, ikke kunde rendere, og dernæst fordi den, da "Jris's Route senere forandredes, bestemte sin Afgang paa Aarhuustouren samtidigt med det herpaa allerede farende "Caroline Amalia". Vi troe imidlertid, at den nævnte Bestyrelse temmelig let kan klare sig fri for denne Anklage, idetmindste for dens første Deel, og skjøndt man her i Jylland, som bedre indviet i de herhen hørende Forhold neppe trænger til nogen yderligere Forklaring end sige Plaidute af denne Sag, saa turde et Par Ord imod den stærke kjøbenhavnske Offensive ikke være paa urette Sted, saa meget mere som flere af Hovedstadens Blade, virkelig synes at have gjort den Mening gangbar i disses større Publicum, at Bestyrelsen af "Jris" har syndet svarligen. Hvad nu Kielerrouten angaaer, da kan der saa meget mindre ramme Bestyrelsen nogen Bebreidelse for at have foreslaaet denne, eftersom dette endog var Bestyrelsens ubetingede Pligt, hvorfra den slet ikke engang havde nogen Ret til at unddrage sig, om den end vilde. Som bekjendt, blev "Jris" indkjøbt til en Fart fra Aalborg paa Kjøbenhavn og Kiel; Selskabets første Jndbydelse og Statuter gaae di rette ud herpaa og selve Actiebrevene lyde ogsaa paa Foretagendets saaledes betegnede Beskaffenhed. Det synes herefter endog at paahvile Jnteressentskabet og dets ledende Committee en juridisk Pligt til at medinolemme en Kielertour i sine Farter, thi hele Foretagendet var, som sagt, herpaa baseret, og Generalforsamlingen har efter Statutterne vel Ret til at bestemme Routen, men ved Routen kan kun forstaaes den Vei, Skibet imellem sine Farters engang normerede Ende puncter har at tilbagelægge, og ikke heel nye Baner, som den paa Aarhuus jo er, da den laae aldeles udenfor Foretagendets Plan og i Begyndelsen ogsaa udtrykkelig kun blev valgt som interemistisk indtil Kielertouren og dens Combination med den Aalborg Kjøbenhavnske Tour kunde ordnes. Hvorledes man nu end raisonnerer, maatte det altsaa under alle Omstændigheder være en moralsk Forpligtelse for de Jnteressenter, der efter Jndbydelsen havde knyttet sig til Foretagendet, at danne en Kielerroute og kun at opgive denne, naar der for dens Combination med den kjøbenhavnske og dens Betingelser for Skibets Jnteresser skulde lægge sig uovervindelige Vanskeligheder i Veien. At man fra Kjøbenhavn, som derfra strax tilkjendegivet, ikke ønskede eller yndede denne Route af Jyllands Østkyst til Kiel, der ogsaa arbeidede paa og truede med at drage Norges Dampskibslinie som den hurtigste og naturligste Vei, med til sig, kunde naturligviis aldeles ikke komme i Betragtning, da et Selskab og dets ledende Committee kun maa lade sig bestemme af engang paatagne Forpligtelser og ikke af anden udvortes Jndflydelse. Naar Fædrelandet, vil vide, at de ifjor foretagne tvende Toure til Kiel tilstrækkelig maatte have overbeviist om Undførligheden af denne Route, da feiler det ogsaa meget, thi disse tvende Toure vare i sig selv forkeert indrettede, da Tiden altfor meget var expileret; de vare ogsaa næsten slet ikke eller kun lidet præparerede, saa at det større Publicum ikke kunde blive kjendt med denne Fart; endvidere vare Fragterne ansatte efter en altfor lav og uforholdsmæssig Maalestok, og med alt dette gave disse flygtigt forberedede Toure dog ikke noget uheldigt Resultat, der kunde afskrække fra denne Route, men frembød endog Sandsynligheden af at denne ny Communication i Tiden vilde blive vigtig og vel benyttet. Det maatte derfor være en Nødvendighed, iaar at bearbeide denne Route paany, og skulde end ikke Bestyrelsen have fundet Tilbøielighed til at fremlægge denne forGeneralforsamlingens Valg, saa har dette dog staaet Actionairerne selv frit, eftersom disse jo paa ingen Maade vare bundne til Bestyrelsens Forslag, men havde Forslags- og Valgfrihed og vel ogsaa Selvstændighed nok til at benytte den. Hvad der forekommer os, her snarest at kunne behreides Bestyrelsen er, at den ikke foretog Kielertourene iaar tidligere og lod dem blive mere forberedede for Publicum, hvoraf en stor Deel, navnlig i Holsteen og Hamborg, forblev ganske ukjendt med denne nye Communicationsvei. Vi gaae nu til den anden Deel af Fædrelandets og adskillige andre Blades Anklage: at Bestyrelsen har handlet Uret i, da Generalforsamlingen besluttede sig til en ugentlig Fart paa Aarhuus i Forbindelse med den Aalborgske, netop hertil at vælge samme Afgangstider som "Caroline Amalia". Vi maae nu hertil først bemærke, at den almindelige Stemning, der var gaaet forud for den sidste Generalforsamling, havde været for en ugentlig Route over Kjøbenhavn til Kiel og tilbage, hvorfor Meningen ogsaa i Kjøbenhavn havde udtalt sig, og at den først de sidste eller vel egentlig den allersidste Dag, havde henvendt sig til en Aarhuusroute, fordi det skulde være blevet tilkjendegivet, at det Altona Kieler Dampskib "Christian den 8des Rheder havde erklæret, saasnart "Jris" fordristede sig til at træde i Concurrence med det, det da strax vilde nedsætte Prisen til 1 Specie pr. Førstekabet. Da man nu endelig havde ladet sig kyse af en saadan, virkelig eller imaginair, Trudsel, maatte det være "Jris" maat paaliggende at sætte sig fast i den nye Rente, det havde valgt, og at søge, saavidt muligt, at gjøre sig til Enehersker i denne. Vi skulle ikke nægte, at det vistnok havde været nettere og muligt ogsaa rettere, om "Jris havde valgt andre Afgangstider end "Caroline Amalia", men i alle Tilfælde bliver det uretfærdigt at rette Bebreidelse herfor mod Bestyrelsen af "Iris" qva Bestyrelse; thi som saadan har denne, der tepræsenterer det samlede Rhederi, kun at see paa bedst mulig Varetagelse og Befordring af Skibets Jnteresser, og Pokker ikke at bryde sig om, hvorvidt det convenerer det reisende Publicum at have endnu en Afgangstid fra Kjøbenhavn paa Aarhuus foruden den, som "Caroline Amalia" allerede havde valgt. Dampskibsfart ialmindelighed er ogsaa nuomstunder og Publicum har vist allermindst Grund til at klage herover - bleven en Concurrencesag; ethvert Dampskib søger sig sin bedste Route ud og søger deri at befæste sig og kan naturligviis ikke tage Artighedshensyn til andre Dampere, da det her kun kommer an paa hvem der damper bedst, og det med Hensyn til det herværende specielle Tilfælde, vel ogsaa maa menes, at de Flensborgske Herrer ikke have faaet nogen Slags Fortrindret til at fare Alfareveien til Aarhuus"Jris" har desuden heri ogsaa kun fulgt det Exempel, der allerede har været givet af Andre. Jmellem Hamborg og Hull har saaledes fundet en lignende Rivalisering Sted og da Christian den 8de aabnede sine Toure paa Kiel fortrængte den, som større og bedre Skib, paa samme Maade sin ældre Medbeiler, uden at vi troe, den derfor har maattet høre ilde af den mægtige kjøbenhavnske Presse. (Sluttes.